CELEX: C2004/228/66
Language: lv
Date: 2004-09-11 00:00:00
Title: Lieta C-317/04: Prasība, ko 2004. gada 27. jūlijā iesniedza Eiropas Parlaments pret Eiropas Savienības Padomi

11.9.2004   
            
            
               LV
            
            
               Eiropas Savienības Oficiālais Vēstnesis
            
            
               C 228/31
            
         Prasība, ko 2004. gada 27. jūlijā iesniedza Eiropas Parlaments pret Eiropas Savienības Padomi
   (Lieta C-317/04)
   (2004/C 228/66)
   2004. gada 27. jūlijā Eiropas Kopienu Tiesā izskatīšanai tika iesniegta prasība, ko cēla Eiropas Parlaments, ko pārstāv pārstāvji: R. Passos un N. Lorenz, kuri norādīja adresi Luxemburgā, pret Eiropas Savienības Padomi.
   Eiropas Parlamenta prasījumi Tiesai ir šādi:
   
               —
            
            
               atcelt Padomes 2004. gada 17. maija Lēmumu 2004/496/EK (1);
            
         
               —
            
            
               piespriest atbildētājai atlīdzināt visus izdevumus.
            
         Pamati un galvenie argumenti
   Savas prasības atbalstam Parlaments ir atsaucies uz pieciem pamatiem.
   Pirmie divi pamati apšauba apstrīdētā Lēmuma tiesisko pamatu. Pirmkārt, Parlaments uzskata, ka nav pieļaujama atsauce uz EK Līguma 95. pantu, sevišķi ņemot vērā Tiesas neseno judikatūru par šī noteikuma interpretāciju, turklāt 95. pants nepiešķir Kopienai kompetenci noslēgt līgumu, jo tajā ietvertā datu apstrāde iziet ārpus Direktīvas 95/46 par personu aizsardzību attiecībā uz personas datu apstrādi un šādu datu brīvu apriti piemērošanas sfēras. Otrkārt, līgums ietver šās Direktīvas grozījumus, kura tika pieņemta saskaņā ar EKL 251. pantā noteikto procesu, un tādējādi to nevarēja noslēgt bez Parlamenta atzinuma.
   Ar trešo pamatu Parlaments apgalvo, ka līgums tika noslēgts, pārkāpjot pamattiesības, un jo īpaši tiesības uz personu aizsardzību attiecībā uz personas datiem, tas ir, šo tiesību būtiskiem aspektiem, un ka tas vienlīdz uzskatāms par neattaisnotu iejaukšanos privātajā dzīvē. Tādējādi tas ir pretrunā ar Eiropas Cilvēktiesību un pamatbrīvību aizsardzības konvencijas 8. pantu.
   Ceturtais pamats attiecas uz samērīguma principa pārkāpumu, it īpaši ņemot vērā, ka līgums paredz iesniegt pasažieru datu pārmērīgā apjomā un ka šie dati tiks pārāk ilgi uzglabāti ASV institūcijās.
   Visbeidzot, Parlaments uzsver, ka, ņemot vērā ļoti neparastos apstākļus, kādos tika pieņemts apstrīdētais Lēmums, ar ko tika mainīta skaidri noteiktā tiesiskā kārtība atzinuma 1/04 pieprasīšanai Eiropas Kopienu Tiesā, tik specifiskai rīcībai trūkst pietiekama pamatojuma, un ka tika pārkāpts godīgas sadarbības princips, kas ir ietverts EKL 10. pantā.
   
      (1)  Padomes 2004. gada 17. maija Lēmums 2004/496/EK par nolīguma noslēgšanu starp Eiropas Kopienu un Amerikas Savienotajām Valstīm attiecībā uz personas datu apstrādi un pārsūtīšanu, ko aviopārvadātāji veic ASV Nacionālās drošības ministrijas Muitas un robežsardzes departamentam (OV L 183, 20.05.2004., 83. lpp.).